221 



paa sædvanlig Maade. Ifølge de modtagne Oplysninger er der i Aarets 

 Løb i Noret indfisket ca. 294 Snese = 5880 Stkr. Skrubber til en Gen- 

 nemsnitsvægt af ca. 5 kg. og en Gennemsnitspris af ca. 1 Kr. 50 Øre 

 pr. Snes. Den meget varme Sommer formenes at have bevirket, at en 

 stor Del af de indplantede Fisk ere vandrede ud af Noret. 



4. Hobro og Mariagertjord. Ministeriel Skrivelse af Ys ^911 Nr. 4534. 



Fiskeriforeningen for Hobro og Omegn og Mariagerfjords Fiskeri- 

 forening blev tilstaaet et Beløb af 250 Kr. til Indplantning af Skrubbe- 

 yngel i Mariagerfjord og 500 Kr. til Fortsættelse af den af Fiskeriforeningerne 

 paabegyndte Opdrætning af Ørredyngel og Indplantning af samme i Hobro 

 og Mariager Fjorde. Ifølge modtagne Indberetninger blev der i den vestlige 

 Del af Fjorden indplantet 1000 Snese Skrubber til en Genemsnitsvægt af ca. 

 2V2 kg. pr. Snes. Endvidere er der i Aaer og Bække ved Mariager Fjord 

 udsat 137,000 Stkr. og i Fiskeriforeningernes Ørreddamme 40,000 Stkr. 

 spæd Ørredyngel. De paagældende Damme udfiskedes i November Maaned, 

 Udfiskningen gav et Resultat af 14,000 Stkr. halvaars Yngel. 



Udbyttet af Skrubbefiskeriet i Mariager Fjord er for Aaret 1911 

 opgjort til 1712 Snese Skrubber med en Gennemsnitsvægt af 5 å 5V2 kg 

 og en Gennemsnitspris af ca. 2 Kr. 50 pr. Snes, Ørredfiskeriet er opgjort 

 til 7820 kg Ørred til Værdi 14,076 Kr. 



5. Farvandet indenfor Oure. Ministeriel Skrivelse af Vs 1911 Nr. 4534. 



Isefjordens Fiskeriforening blev tilstaaet et Beløb af 400 Kr. til 

 Indplantning af Ørredyngel i Farvandet indenfor Ourø. I Efteraaret 1911 

 udsattes i Holbæk Fjord og Bramsnæsvig Bredning 8000 Stkr. Yngel af 

 Regnbueørred. Ifølge modtagne Indberetninger er der i 1911 i Holbæk 

 Fjord og i Farvandet indenfor Ourø fanget ca. 600 Stkr. Ørred til en 

 samlet Vægt af ca. 837 kg, og til Værdi ca. 1350 Kr. Der blev i Løbet 

 af Foraaret fisket en Del smaa Ørred, ca. 130 å 160 mm lange og i 

 Efteraaret nogle paa 260 å 290 m m, som alle antages at stamme fra 

 forrige Aars Indplantning. Den almindelige Mening blandt Fiskerne er, at 

 Ørredbestanden er tiltaget mærkbart siden Indplan tnin gen paabegyndtes. 



6. Hobro og Mariagerfjord. Ministeriel Skrivelse af 2/3 1911 Nr. 4601. 



Fiskeriforeningen for Hobro og Omegn blev tilstaaet et Beløb af 

 200 Kr. til Udsættelse af Karpeyngel i Hobro Vesterfjord. For dette 

 Beløb blev der den 3die Maj 1911 udsat 870 Stkr. 2 Aars Karper, der havde 

 en Størrelse fra 144 til 231 mm. Ifølge modtagne Indberetninger trivedes 

 Fisken godt; i September og Oktober Maaned er der fanget en Del, der 

 da havde en Længde af ca. 300 til 350 mm og som vejede ca. kg 

 pr. Stk. De indvundne Erfaringer fra dette Forsøg synes at godtgøre, at 

 der i Hobro Vesterfjord er gode Betingelser for Karpens Trivsel; men 

 da der mangler Fredningsbestemmelser for disse har man ikke kunnet 

 opnaa at faa det fulde Udbytte af Forsøget. 



